เตือนยุโรปอย่ามัวพึ่งไอเอ็มเอฟหวั่นถูกมัดมือ-หาผลประโยชน์
บิ๊กอีซีบีเตือนยุโรปกำลังพึ่งไอเอ็มเอฟมากเกินไป หวั่นถูกควบคุม หาผลประโยชย์จากชาติอื่น
24 ธ.ค. 2554

บิ๊กอีซีบีเตือนยุโรปกำลังพึ่งไอเอ็มเอฟมากเกินไป หวั่นถูกควบคุม หาผลประโยชย์จากชาติอื่น 
เจอร์เกน สตาร์ก หัวหน้าคณะนักเศรษฐศาสตร์แห่งธนาคารกลางยุโรป (อีซีบี) ซึ่งกำลังจะลงจากตำแหน่งในสิ้นปีนี้ ออกโรงเตือนว่า ยุโรปอย่าเพิ่งนำเงินทุนจากกองทุนออกการเงินระหว่างประเทศ (ไอเอ็มเอฟ) มากเกินไป เนื่องจากเงินส่วนดังกล่าวเป็นบัญชีกองกลางของสมาชิกจากทั่วโลก ซึ่งอาจจะทำให้ยุโรปถูกควบคุมและถูกหาผลประโยชน์จากประเทศอื่น
“มีความพยายามที่จะใช้แหล่งเงินโดยตรงจากยุโรป ซึ่งตามทฤษฎีแล้ว ไม่มีการระบุไว้ในกฎระเบียบของไอเอ็มเอฟที่จะถูกใช้เป็นแหล่งเงินทุน โดยเงินเหล่านั้นเป็นเงินในบัญชีทั่วไปของกองทุนการเงินระหว่างประเทศ” สตาร์ก ให้สัมภาษณ์หนังสือพิมพ์ ดิ เวลท์ 




สตาร์ก กล่าวด้วยว่า แต่ในการปฏิบัติจริงดูเหมือนว่าไม่มีประเทศไหนในโลกเว้นแต่ประเทศในยุโรปที่ต้องการเอื้อมมือมาหยิบเงินเหล่านี้
“ยุโรปจะต้องแก้ปัญหาของตัวเอง ลด ละ การพึ่งพาตลาดทุนระหว่างประเทศด้วยการควบคุมนโยบายงบประมาณมากกว่านี้” สตาร์ก ย้ำ
ทั้งนี้ เมื่อการประชุมสุดยอดผู้นำสหภาพยุโรป ที่ประชุมพยายามที่จะเพิ่มแหล่งทุนในกองทุนไอเอ็มเอฟให้ได้ 2 แสนล้านยูโร ท่ามกลางความหวังว่าจะนำไปใช้สร้างเสถียรภาพในภาคการเงินของยุโรป แต่ในท้ายที่สุดแล้ว ได้มีการระดมทุนกันได้เพียง 1.5 แสนล้านยูโรเท่านั้น 
หัวหน้าคณะนักเศรษฐศาสตร์ธนาคารกลางยุโรป กล่าวต่อว่า การที่ยุโรปหันหน้าเข้าหาไอเอ็มเอฟมากขึ้นนั้น แสดงให้เห็นว่ากำลังมัดมือของตัวเองให้ตกอยู่ภายใต้การดูแลของนานาชาติ ซึ่งล้วนแต่มีเรื่องผลประโยชน์อยู่มากมาย
ทั้งนี้ สตาร์ก ได้ประกาศไว้เมื่อเดือน ก.ย.ว่า จะลงจากตำแหน่งในปลายปีนี้ก่อนหน้าที่หมดวาระจริงในเดือน พ.ค. 2557 โดยนักวิเคราะห์มองว่า การประกาศลาออกของสตาร์กนั้น เป็นผลมาจากการถูกกดดันจากฝ่ายการเมืองยุโรป เนื่องจากเจ้าตัวยืนยันจุดยืนที่อีซีบีจะไม่เข้าไปแทรกแซงในวิกฤตยูโรโซนครั้งนี้ด้วยการกว้านซื้อคืนสินทรัพย์ที่มีปัญหาในภาคการเงิน โดยเฉพาะการรับซื้อคืนพันธบัตรของประเทศที่มีปัญหาหนี้ m